****

**Inštitut za slovensko izseljenstvo in migracije ZRC SAZU**

vabi na predavanje

**Odnosi med skupnostmi in lokalnimi mediji v primeru naravnih nesreč: študije primerov manjšinskega aktivizma**

Predavanje obravnava participacijo migrantskih skupnostih pri popotresni obnovi urbanih in ruralnih skupnosti na Japonskem. Posledice potresa Hanshin Awaji z epicentrom v bližini mesta Kobe leta 1995 kot tudi Velikega vzhodnojaponskega potresa leta 2011 so bile in so strahotne; številne smrtne žrtve, izbrisane in razseljene skupnosti, ogromna gospodarska škoda ter posledična okoljska tveganja. Iz pogorišč in opustošenja je z rastjo japonske civilne družbe vzniknil tudi manjšinski aktivizem, ki je bil v prvi vrsti namenjen podpori in informiranju raznovrstnih migrantskih populacij teh območij, predvsem skozi uporabo manjšinskih jezikov in različnih medijev. Skozi primere lokalnih večjezikovnih in večkulturnih radijskih postaj, ki so jih zasnovale organizacija špansko govorečih prebivalcev širšega območja mesta Kobe in organizacija Filipink poročenih z Japonci na območju Tohoku v vzhodni Japonski, ter neprofitnega večkulturnega centra Facil, predavanje osvetljuje sodelovanje migrantov pri ponovni izgradnji popotresnih območij in nujnosti povezovanja, ki presega partikularne etnične, nacionalne, spolne, jezikovne in druge okoliščine prizadetih prebivalcev.

Predavala bo

**prof. dr. Shizuyo Yoshitomi**

Prof. dr. Shizuyo Yoshitomi je izredna profesorica na *Global Collaboration Center* Univerze v Osaki in predsednica nevladne organizacije FACIL Multilanguage Center ter radia FM-YY. Je tudi avtorica številnih publikacij s področja multikulturnosti in integracije migrantov na Japonskem ter soočanja s posledicami naravnih nesreč, kot tudi ustanovna članica in svetovalka več migrantskim organizacijam in pobudam.

Predavanje bo v japonskem jeziku s konsekutivnim prevajanjem v slovenski jezik.

Predavanje bo

**v sredo, 25. februarja 2015 ob 10. uri**

v Dvorani Zemljepisnega muzeja GIAM ZRC SAZU, Gosposka ulica 16

**Vljudno vabljeni!**